Mazamure Maxaafa.
67.
Xoossi nuus qadhettonne nuna anjjo; ba ayfeso nu bolla poo7iso. 
Ne ogeti sa7a bollan, ashshiza ne wolqqayka kawoteththata ubbaa giddon erettetto. 
Abeet Xoossawu! Asay nena galato; kawoteth ubbay nees galata shiishsho. 
Neni asas suureteththan pirdiza gishshas sa7a bollaka ne deraa kaaleththiza gishshas kawoteththati ufayetetto; ililishekka nees yexxetto. 
Abeet Xoossawu! Asay nena galato; kawoteth ubbay nees galata shiishsho. 
Biittay kath immana; Xoossi, nu Xoossay nuna anjjana. 
Xoossi nuna anjjana; Sa7a gaxa gakkanaas diza asay ubbay izas yayyana. 
